title: 2012/557/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima VII — Kumitat tar-Reġjuni#Riżoluzzjoni tal-Parlament Ewropew tal- 10 ta’ Mejju 2012 li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima VII — Il-Kumitat tar-Reġjuni

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/113

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima VII — Kumitat tar-Reġjuni
   (2012/557/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0262/2011) (2),

               —

               wara li kkunsidra r-rapport annwali tal-Kumitat tar-Reġjuni għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra tal-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0090/2012),

               1.

               Jagħti l-kwittanza lis-Segretarju Ġenerali tal-Kumitat tar-Reġjuni fir-rigward tal-implimentazzjoni tal-baġit tal-Kumitat tar-Reġjuni għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima VII — Il-Kumitat tar-Reġjuni
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

                  —

                  wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0262/2011) (2),

                  —

                  wara li kkunsidra r-rapport annwali tal-Kumitat tar-Reġjuni għall-awtorità ta’ kwittanza dwar il-verifiki interni mwettqa fis-sena 2010,

                  —

                  wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu verifikati (3),

                  —

                  wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra tal-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0090/2012),

                  1.

                  Jenfasizza li fir-rapport annwali 2010 l-Qorti tal-Awdituri identifikat żbalji rigward ir-reklutaġġ ta’ aġent permanenti u l-proċedurai ta’ akkwist għal servizz ta’ interpretazzjoni;

                  2.

                  Huwa sodisfatt bl-ispjegazzjonijiet mogħtija mill-Kumitat tar-Reġjuni (KtR) dwar l-iżbalji identifikati kif ukoll id-deċiżjonijiet meħuda biex jiġi evitat li dawn is-sitwazzjonijiet jerġgħu jiġru (titjib fil-proċedura ta’ reklutaġġ ta’ uffiċjal li ġej minn istituzzjoni oħra kif ukoll sorveljanza u monitoraġġ tal-istimi tal-valuri tal-kuntratti bis-saħħa ta’ dokument standard u finalment, il-perfezzjonament tas-sistema ta’ sorveljanza u ta’ monitoraġġ tal-offerti permezz ta’ kaxxa tal-ittri b’aċċess ristrett);

                  3.

                  Jifraħ li l-Qorti tal-Awdituri stimat li, abbażi tax-xogħol tal-awditjar tagħha, il-pagamenti għas-sena li ntemmet fil-31 ta’ Diċembru 2010 għan-nefqa amministrattiva u nefqa oħra tal-istituzzjonijiet u tal-korpi kienu ħielsa minn żbalji materjali; ir-rata ta’ żball l-aktar probabbli hija valutata, fis-settur “nefqa amministrattiva” ġeneralment għal 0,4 % (punti 7.9 u 7.10);

                  4.

                  Jilqa’ d-deċiżjoni tal-KtR li jiżviluppa u jimplimenta format standard għad-dokumentazzjoni tal-estimi f’każ ta’ proċeduri nnegozjati;

                  5.

                  Jikkonstata li fl-2010, il-KtR kellu approprjazzjonijiet għall-impenji li ammontaw għal total ta’ EUR 90 800 000 (EUR 88 000 000 fl-2009), u li r-rata ta’ implimentazzjoni ta’ dawn l-approprjazzjonijiet żdiedet (99,4 % fl-2010 u 98,37 % fl-2009); jenfasizza li l-baġit tal-KtR huwa purament amministrattiv, billi jonfoq 72 % għall-persuni li jaħdmu mal-istituzzjoni u 28 % għall-bini, l-għamara, it-tagħmir u n-nefqiet varji għall-operat amministrattiv;

                  6.

                  Jistieden lill-KtR jillimita ż-żidiet tal-baġits futuri tiegħu sal-minimu neċessarju u jirrikorri l-ewwel għall-iffrankar u għar-razzjonalizzazzjoni tal-infiq eżistenti biex jiffinanzja l-attivitajiet il-ġodda li joħloq u dawk li jiżviluppa;

                  7.

                  Jistieden lill-KtR jwettaq rieżami komprensiv tal-infiq abbażi tal-prinċipju tal-ibbaġitjar fuq bażi żero biex jiġi identifikat iffrankar, aktar milli jkun hemm żieda perċentwali nominali b’mod konformi mal-inflazzjoni għall-baġits eżistenti matul kull ċiklu baġitarju;

                  8.

                  Josserva b’sodisfazzjon li, fuq talba tal-Parlament fir-riżoluzzjoni tiegħu tal-10 ta’ Mejju 2011 (6) dwar il-kwittanza għas-sena finanzjarja 2009, il-KtR saħħaħ il-proċedura baġitarja tiegħu li issa hi magħmula minn 4 stadji: it-tħejjija mill-amministrazzjoni tal-KtR, il-valutazzjoni tal-abbozz preliminari mill-Kumitat għall-Affarijiet Finanzjarji u Amministrattivi (CFAA), it-teħid ta’ pożizzjoni tal-Bureau u tal-Assemblea Plenarja tal-KtR dwar l-abbozz tal-baġit u l-eżami intermedju tal-implimentazzjoni (mid-term review);

                  9.

                  Jifraħ li ż-żewġ Kumitati, il-KtR u l-Kumitat Ekonomiku u Soċjali Ewropew (KESE), irnexxielhom sa fl-aħħar jiksbu ċ-ċertifikat EMAS (Skema ta’ Mmaniġġjar u Awditjar Ekoloġiċi tal-Unjoni Ewropea) fis-27 ta’ Diċembru 2011; jixtieq ikun infurmat dwar it-total tal-enerġija użata li ġejja minn sorsi rinnovabbli;

                  10.

                  Huwa sodisfatt bir-riżultati indikati fir-rapport ta’ valutazzonji intermedja dwar il-funzjonament tal-ftehim ta’ kooperazzjoni amministrattiva bejn il-KtR u l-KESE; josserva prinċipalment li l-ħolqien ta’ servizzi konġunti ppermetta liż-żewġ Kumitati jiffrankaw f’termini ta’ baġit; jawspika li l-Kumitati jimplimentaw ir-rakkomandazzjonijiet fl-oqsma tal-persunal (aktar armonizzazzjoni tar-regoli), is-servizzi soċjali u mediċi u fis-servizzi interni; jixtieq ikun infurmat qabel il-proċedura ta’ kwittanza li jmiss dwar l-ammont ta’ ffrankar li sar;

                  11.

                  Jifraħ lill-KtR għall-kwalità tas-sommarju dwar l-attivitajiet tas-servizz ta’ awditjar intern; jitlob li l-verifiki dwar l-implimentazzjoni tad-drittijiet ta’ stabbiliment (li għadhom għaddejjin) u dwar il-ġestjoni tal-linji baġitarji jsiru fl-inqas żmien possibbli kif anki jissaħħu l-monitoraġġ tar-rakkomandazzjonijiet dwar il-ħolqien ta’ standards ta’ kontroll intern u r-rilevanza taċ-ċirkwiti finanzjarji;

                  12.

                  Jifraħ lill-KtR bil-pjan ta’ titjib wara l-awtovalutazzjoni tal-ġestjoni tal-organizzazzjoni tiegħu (CAF (7): qafas ta’ awtovalutazzjoni tal-amministrazzjoni pubblika), intiż li:

                              —

                              itejjeb l-impatt u l-monitoraġġ tal-attivitajiet konsultattivi u politiċi,

                              —

                              jakkumpanja b’mod aħjar l-azzjonijiet politiċi u jtejjeb ir-relazzjonijiet interistituzzjonali kif ukoll is-sħubiji internazzjonali,

                              —

                              isaħħaħ il-kooperazzjoni ma’ u bejn l-awtoritajiet lokali u reġjonali, u l-assoċjazzjonijiet tagħhom,

                              —

                              jeżamina l-potenzjal ta’ ksib ta’ effikaċja għall-mekkaniżmi politiċi tal-KtR, inkluż tnaqqis possibbli fl-ispejjeż tal-ivvjaġġar, bis-saħħa tal-użu tal-vidjokonferenzi,

                              —

                              iżid l-appoġġ propost lill-membri tal-KtR għal dak li għandu x’jaqsam mal-komunikazzjoni dwar il-KtR lir-rappreżentanti taċ-ċittadini,

                              —

                              jorganizza regolarment seminars għall-persunal maniġerjali fil-preżenza tal-President tal-KtR;

                        jixtieq jinżamm infurmat minn din l-inizjattiva fir-rapport annwali ta’ attività;

                  13.

                  Japprezza l-kwalità kostanti tar-rapport annwali ta’ attività; jawspika li dan ir-rapport jkunu komplut, fil-ġejjieni, b’tabella eżawrjenti tat-total tar-riżorsi umani għad-dispożizzjoni tal-KtR, imqassma skont il-kategorija, il-grad, is-sess, il-parteċipazzjoni fit-taħriġ professjonali u ċ-ċittadinanza;

                  14.

                  Jerġa’ jikkonferma l-pożizzjoni tiegħu skont liema, għall-finijiet ta’ trasparenza, id-dikjarazzjonijiet tal-interessi finanzjarji, inklużi l-aġġornamenti regolari, tal-membri tal-istituzzjonijiet kollha għandhom ikunu aċċessibbli fuq l-Internet; f’dan il-kuntest jieħu nota b’sodisfazzjon tad-deċiżjoni tal-Bureau tal-KtR ta’ Diċembru 2011 ta’ pubblikazzjoni tad-dikjarazzjonijiet tal-interessi finanzjarji tal-membri fuq l-Internet, fil-parti tas-sit fejn tinsab l-informazzjoni dwar il-membri;

                  15.

                  Jikkonstata li t-Trattat dwar il-Funzjonament tal-Unjoni Ewropea jenfasizza l-importanza tal-prinċipju tas-sussidjarjetà, u dan isaħħaħ ir-rwol tal-KtR; f’dan il-kuntest jifraħ lill-KtR, partikolarment ta’ xogħlu f’dawk li huma l-istrateġija “Ewropa 2020” u l-governanza f’diversi livelli;

                  16.

                  Huwa tal-fehma li r-rapport annwali tal-impatt tal-KtR huwa strument utli biex jivvaluta x-xogħol tal-Kumitat;

                  17.

                  Jitlob li l-opinjonijiet kollha mogħtija mill-KtR jiġu mehmuża mad-dossiers rilevanti.

         (1)  ĠU L 64, 12.3.2010.

         (2)  ĠU C 332, 14.11.2011, p. 1.

         (3)  ĠU C 326, 10.11.2011, p. 1.

         (4)  ĠU C 332, 14.11.2011, p. 134.

         (5)  ĠU L 248, 16.9.2002, p. 1.

         (6)  ĠU L 250, 27.9.2011, p. 102.

         (7)  Common Assessment Framework, European Institute for Public Administration, Maastricht 2006.


title: 2011/561/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VII — Il-Kumitat tar-Reġjuni#Riżoluzzjoni tal-Parlament Ewropew tal- 10 ta’ Mejju 2011 li tinkludi kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VII — Il-Kumitat tar-Reġjuni

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/101

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VII — Il-Kumitat tar-Reġjuni
   (2011/561/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),

               —

               wara li kkunsidra l-kontijiet annwali finali tal-Unjoni Ewropea għas-sena finanzjarja 2009 (SEC(2010) 963 — C7-0217/2010) (2),

               —

               wara li kkunsidra r-rapport annwali tal-Kumitat tar-Reġjuni għall-awtorità ta’ kwittanza dwar il-verifiki interni mwettqa fis-sena 2009,

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),

               —

               wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0139/2011),

               1.

               Jagħti l-kwittanza lis-Segretarju Ġenerali tal-Kumitat tar-Reġjuni fir-rigward tal-implimentazzjoni tal-baġit tal-Kumitat tar-Reġjuni għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li hija parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 303, 9.11.2010, p. 1.

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VII — Il-Kumitat tar-Reġjuni
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),

                  —

                  wara li kkunsidra l-kontijiet annwali finali tal-Unjoni Ewropea għas-sena finanzjarja 2009 (SEC(2010) 963 — C7-0217/2010) (2),

                  —

                  wara li kkunsidra r-rapport annwali tal-Kumitat tar-Reġjuni għall-awtorità ta’ kwittanza dwar il-verifiki interni mwettqa fis-sena 2009,

                  —

                  wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mar-risposti tal-istituzzjonijiet (3),

                  —

                  wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),

                  —

                  wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0139/2011),

                  1.

                  Jinnota li fl-2009 l-Kumitat tar-Reġjuni (KtR) kellu disponibbli approprjazzjonijiet għall-impenji li jammontaw għal total ta’ EUR 88 000 000 (EUR 93 000 000 fl-2008), b’rata ta’ utilizzazzjoni ta’ 98,37 %, li hi ’l fuq mill-medja tal-istituzzjonijiet l-oħra (97,69 %);

                  2.

                  Jinnota li l-Qorti tal-Awdituri indikat fir-rapport annwali tagħha li l-verifika ma tatx lok għal xi kummenti sinifikanti fir-rigward tal-KtR;

                  3.

                  Jinnota li l-KtR kiseb 10 postijiet oħra fl-2009 (u 4 oħra fl-2010), u jilqa’ l-adozzjoni tar-regolament dwar il-flexitime, li daħal fis-seħħ fl-1 ta’ Jannar 2011; jinnota l-isforzi tal-KtR fl-analiżi tal-possibilitajiet ta’ teleworking; jinnota wkoll iż-żieda konsiderevoli fil-baġit tat-taħriġ tal-KtR (12 % iżjed meta mqabbel mal-2008) u ż-żieda fl-għadd ta’ korsijiet ta’ taħriġ, b’inklinazzjoni lejn aktar korsijiet immirati li jfittxu li jsaħħu t-tagħrif f’qasam speċifiku;

                  4.

                  Jinnota b’sodisfazzjon li fl-2009 l-KtR aġġorna l-għodda analitiċi u ta’ monitoraġġ tal-baġit (“BudgetWatch”), li jipprovdu informazzjoni aktar komprensiva dwar il-baġit tal-KtR, li jiffaċilitaw l-implimentazzjoni tar-riżorsi baġitarji tal-KtR u jidentifikaw l-oqsma li jeħtieġu attenzjoni amministrattiva;

                  5.

                  Jinnota b’sodisfazzjon li skont il-kummenti tal-KtR bi tweġiba għar-riżoluzzjoni tal-Parlament tal-5 ta’ Mejju 2010 dwar il-kwittanza għas-sena finanzjarja 2008 (6), il-Ftehim ta’ Kooperazzjoni Amministrattiva bejn il-KtR u l-Kumitat Ekonomiku u Soċjali Ewropew (KESE) għall-perjodu 2008-2014 huwa implimentat biżżejjed u jinnota li fil-preżent ma ġew identifikati ebda ħtiġijiet oħra biex jitjiebu l-aspetti prattiċi, u li l-kumitati għandhom jibqgħu attenti għall-ħtieġa li jinżamm livell għoli ta’ armonizzazzjoni u dan huwa assigurat mill-istruttura ta’ governanza tal-Ftehim ta’ Kooperazzjoni Amministrattiva; Jistieden lill-KtR u l-KESE biex jgħarrfu jekk is-separazzjoni li tirriżulta mill-Ftehim kinitx newtrali f’dak li jirrigwardja l-baġit, u jirrappurtaw lill-awtorità tal-kwittanza dwar ir-riżultati tar-rieżami ta’ nofs it-terminu ta’ dan il-ftehim, li hija mistennija fl-2011;

                  6.

                  Jinnota l-isforzi fil-qasam tal-kooperazzjoni interistituzzjonali, b’mod partikolari, l-introduzzjoni li għaddejja bħalissa tas-sistema tal-ġestjoni tal-persunal “Sysper2”, u t-tħejjijiet imwettqa f’dan ir-rigward;

                  7.

                  Jinnota li s-Servizz ta’ Verifika Interna (IAS) wettaq verifiki dwar l-adegwatezza tas-sistemi ta’ ppjanar tal-baġit (finalizzati fl-2009), u fuq il-konformità tad-dritt ta’ stabbiliment (għadha għaddejja), kif ukoll segwiti mir-rendiment tal-ispejjeż marbuta mal-missjonijiet, tal-istudji esterni u tal-konsulenzi esperti, u t-tieni segwitu dwar l-applikazzjoni tal-istandards tal-kontroll intern u l-adegwatezza tas-sistemi finanzjarji; josserva fir-rigward ta’ dan tal-aħħar, li minkejja li dan it-tieni segwitu, xorta għadu juri indikatur tar-riżultat relattivament baxx (i.e. l-għadd ta’ rakkomandazzjonijiet implimentati fi żmien 12-il xahar); jinnota wkoll li l-istudju ppjanat dwar il-kwalità tal-funzjoni tal-IAS ma seħħx;

                  8.

                  Jikkonferma l-pożizzjoni tiegħu li, fl-interess tat-trasparenza, id-dikjarazzjonijiet tal-interessi finanzjarji tal-membri tal-istituzzjonijiet kollha tal-Unjoni għandhom ikunu aċċessibbli fuq l-Internet permezz ta’ reġistru pubbliku; Ifakkar lill-KtR fir-rikjesta tiegħu li l-membri tal-KtR jiddikjaraw l-interessi finanzjarji tagħhom, jiżvelaw informazzjoni rilevanti dwar attivitajiet professjonali li għandhom jiġu ddikjarati kif ukoll karigi jew attivitajiet imħallsa; jinnota b’sodisfazzjon it-tweġiba tal-KtR dwar il-kwistjoni, b’mod partikolari, l-ittra tal-president tal-KtR tal-11 ta’ Frar 2011; jistieden lill-KtR biex isegwi din il-kwistjoni fir-Rapport tiegħu tal-Attività Annwali;

                  9.

                  Ifaħħar lill-KtR għall-kwalità għolja konsistenti tar-Rapporti tal-Attività Annwali, u jilqa’ b’sodisfazzjon l-inklużjoni tas-segwitu għad-deċiżjonijiet preċedenti ta’ kwittanza tal-Parlament;

                  10.

                  Jistieden lill-Kumitat tar-Reġjuni jwettaq urġentament matul l-2011 eżami komprensiv tal-infiq fl-oqsma kollha tal-attività biex jiżgura li l-infiq kollu jkun qed jagħti valur għall-flus biex jiġi identifikat iffrankar possibbli li jnaqqas il-pressjoni fuq il-baġit f’dan il-perjodu ta’ awsterità.

         (1)  ĠU L 69, 13.3.2009.

         (2)  ĠU C 308, 12.11.2010, p. 1.

         (3)  ĠU C 303, 9.11.2010, p. 1.

         (4)  ĠU C 308, 12.11.2010, p. 129.

         (5)  ĠU L 248, 16.9.2002, p. 1.

         (6)  ĠU L 252, 25.9.2010, p. 98.


title: 2012/578/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/206

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010
   (2012/578/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (3), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0134/2012),

               1.

               Jagħti l-kwittanza lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga għall-implimentazzjoni tal-baġit taċ-Ċentru għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn isfel;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 156.

      (2)  ĠU L 248, 16.9.2002, p. 1.

      (3)  ĠU L 376 27.12.2006, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010, flimkien mat-tweġibiet taċ-Ċentru (1),

                  —

                  wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 – C7–0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (3), u b’mod partikolari l-Artikolu 15 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0134/2012),

                  A.

                  billi l-Qorti tal-Awdituri affermat li kisbet assigurazzjonijiet raġonevoli li l-kontijiet annwali għas-sena finanzjarja 2010 huma affidabbli u li l-operazzjonijiet sottostanti huma legali u regolari,

                  B.

                  billi fl-10 ta’ Mejju 2011 il-Parlament ta l-kwittanza lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga għall-implimentazzjoni tal-baġit taċ-Ċentru għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni ta’ kwittanza, inter alia:

                              —

                              jitlob liċ-Ċentru jistabbilixxi struzzjonijiet u proċeduri adegwati għall-analiżi ta’ riporti potenzjali, u jtejjeb il-programmazzjoni u l-monitoraġġ tal-attivitajiet bl-għan li jnaqqas ir-riporti,

                              —

                              jitlob liċ-Ċentru jiżgura implimentazzjoni konsistenti tal-proċedura approvata ta’ evalwazzjoni tal-persunal,

                              —

                              iħeġġeġ liċ-Ċentru jimplimenta, mingħajr dewmien, disa’ rakkomandazzjonijiet “importanti ħafna” tas-Servizz tal-Awditjar Intern (IAS) u jinforma lill-awtorità tal-kwittanza bil-progress li jkun sar,

                  C.

                  billi l-baġit inizjali taċ-Ċentru għas-sena 2010 kien ta’ EUR 15 900 323 meta mqabbel ma’ EUR 14 700 000 fl-2009, u dan ifisser żieda ta’ 8,16 % meta mqabbel mal-2009; billi l-kontribuzzjoni tal-Unjoni għall-baġit taċ-Ċentru għall-2010 kienet ta’ EUR 14 800 000 (6), li jfisser żieda ta’ 4,59 % meta mqabbla mal-2009,

         Il-ġestjoni baġitarja u finanzjarja

                  1.

                  Josserva mill-Kontijiet Annwali Final li d-dħul reali taċ-Ċentru għas-sena finanzjarja 2010 ammonta għal EUR 16 245 886; jinnota li d-differenza bejn id-dħul reali tal-2010 u d-dħul imniżżel fil-baġit 2010 hi dovuta għal fatturi li ġejjin:

                              —

                              il-ħlas fl-2010 ta’ EUR 362 000 mill-kontribuzzjoni tal-Unjoni relatata mad-dħul baġitarju 2008 u 2009 taċ-Ċentru,

                              —

                              kumpens ta’ EUR 16 437 li jikkorrispondi għall-bilanċ pożittiv tal-eżitu tal-kontribuzzjoni 2008 u 2009 tan-Norveġja għall-baġit taċ-Ċentru,

                              —

                              is-somma ta’ EUR 1 980, 00 tikkorrispondi għal ammont inkassat fl-2010 li ma ġiex imdaħħal fil-baġit 2010;

                  2.

                  Jinnota li l-kontribuzzjoni tal-Unjoni għall-2010 tammonta għal total ta’ EUR 14 800 000, li minnhom EUR 200 000 li ġejjin mill-irkupru ta’ surplus ġew miżjuda mal-ammont ta’ EUR 14 600 000 imdaħħal fil-baġit;

                  3.

                  Jinnota mill-Kontijiet Annwali Finali taċ-Ċentru li r-rata ta’ eżekuzzjoni rigward l-approprjazzjonijiet għall-baġit 2010 hi ta’ 98,82 % (-0,03 % meta mqabbla mal-2009) għall-approprjazzjonijiet għall-impenji, 94,85 % għall-approprjazzjonijiet għall-ħlasijiet meta mqabbla mal-approprjazzjonijiet għall-impenji (-1,66 % meta mqabbla mal-2009) u 93,73 % għall-ħlasijiet meta mqabbla mal-baġit finali (-1,67 % meta mqabbla mal-2009);

                  4.

                  Josserva, barra minn hekk, li d-data relatata mal-eżekuzzjoni baġitarja ta’ Titoli I u II (persunal u attivitajiet ta’ appoġġ) turi żieda ta’ +0,57 % u + 13,4 % meta mqabbla mar-rata ta’ eżekuzzjoni tal-2009 f’termini ta’ impenji kif ukoll ta’ ħlasijiet rispettivament; jinnota li r-rata ta’ eżekuzzjoni hi ta’ 99,15 % għall-approprjazzjonijiet għall-impenji u 96,64 % għall-approprjazzjonijiet għall-ħlasijiet, filwaqt li fl-2009 dawn kienu 98,58 % u 95,30 % rispettivament;

                  5.

                  Jistabbilixxi li r-rata ta’ eżekuzzjoni għat-Titolu III (proġetti u attivitajiet operattivi) turi tnaqqis fl-użu tal-approprjazzjonijiet għall-impenji ta’ (-9,58 %) meta mqabbla mal-2009 u tnaqqas żgħir fl-approprjazzjonijiet impenjati fl-approprjazzjonijiet finali tal-baġit ta’ 1,37 %; jinnota wkoll li r-rata ta’ eżekuzzjoni hi ta’ 98,04 % għall-approprjazzjonijiet għall-impenji u 88,83 % għall-approprjazzjonijiet għall-ħlasijiet; jinnota miċ-Ċentru li s-sitwazzjoni kienet dovuta għall-fatturi li ġejjin:

                              —

                              aktar minn 70 % tal-Punti Fokali Nazzjonali irnexxielhom jitolbu l-ħlas tal-ewwel parti biss tal-konfinanzjament tal-Reitox 2010,

                              —

                              ma kinitx possibli l-eżekuzzjoni, qabel tmiem l-2010, ta’ xi ħlasijiet marbuta mal-finanzjament mill-ġdid tal-ispejjeż għal laqgħat tekniċi li saru fl-aħħar parti tas-sena,

                              —

                              numru residwu ta’ ħlasijiet marbuta mal-implimentazzjoni ta’ kuntratti żgħar għal studji/stħarriġ tekniċi esterni ma setgħux jiġu eżegwiti, minħabba l-konklużjoni tardiva tal-operazzjonijiet relevanti ta’ akkwist/kuntrattar.

                        Hu tal-fehma li rata ta’ eżekuzzjoni baxxa għall-approprjazzjonijiet għall-ħlasijiet taħt Titolu III jeffettwa l-iżvilupp tal-proġetti u l-attivitajiet taċ-Ċentru u jista’ jkollhom impatt negattiv fuq ir-riżultati ppjanati; jitlob għaldaqstant liċ-Ċentru biex jieħu azzjoni immedjata biex iżid ir-rata ta’ eżekuzzjoni tal-approprjazzjonijiet għall-ħlasijiet fil-futur, u biex iżomm lill-awtorità ta’ kwittanza informata dwar il-progress miksub;

                  6.

                  Jistieden liċ-Ċentru jikkonsolida l-ġestjoni finanzjarja tiegħu; jirrikonoxxi li kwestjonijiet relatati mad-droga għandhom ikunu rappreżentati b’mod adegwat fil-qafas finanzjarju pluriennali l-ġdid (2014-2020);

         Approprjazzjonijiet riportati

                  7.

                  Jilqa’ l-inizjattiva taċ-Ċentru li jkompli jnaqqas il-volum ta’ approprjazzjonijiet riportati; jirrikonoxxi, b’mod partikolari, li skont ir-Rapport ta’ Attività Annwali tiegħu, iċ-Ċentru ħa l-miżuri li ġejjin:

                              —

                              ħames sessjonijiet ta’ taħriġ dwar l-operazzjonijiet tal-baġit u l-proċessi tal-akkwist li saru għall-atturi finanzjarji u operattivi differenti taċ-Ċentru,

                              —

                              ġew stabbiliti struzzjonijiet u proċeduri aktar ċari u aktar strutturati għall-analiżi u l-prevenzjoni tar-riporti,

                              —

                              il-proċess tas-sejħiet għall-offerti għall-implimentazzjoni tal-Programm ta’ Ħidma Annwali/Baġit safejn kien possibbli ġie antiċipat minn qabel biex bħala regola dawn il-proċessi jsiru waqt l-ewwel semestru tas-sena,

                              —

                              ġie impjegat membru tal-persunal AD biex itejjeb il-kapaċità taċ-Ċentru li jippjana u jissorvelja l-attivitajiet tiegħu;

                        Jitlob madankollu lill-Qorti tal-Awdituri biex tinforma lill-awtorità ta’ kwittanza dwar l-effikaċja ta’ dawn il-miżuri;

         Sistema ta’ kontabilità

                  8.

                  Jirrikonoxxi mill-Kontijiet Annwali Finali li ċ-Ċentru implimenta struttura tad-dħul ġdida li nħolqot bl-ABAC biex tissimplifika u tiġġestixxi aħjar l-ordnijiet ta’ rkupru;

                  9.

                  Jinnota wkoll li ċ-Ċentru rreveda s-sistema tal-ġestjoni tiegħu ibbażata fuq l-attivitajiet u ddefinixxa sistema ta’ kontabilità bbażata fuq l-ispejjeż; jirrikonoxxi b’mod partikolari li l-applikazzjonijiet ABAC u SAP CO relevanti ġew konfigurati u l-fażi tal-produzzjoni kellha tibda fl-ewwel tliet xhur tal-2011; jitlob liċ-Ċentru jinforma lill-awtorità ta’ kwittanza bil-progress li jsir f’din il-kwistjoni;

         L-akkwist pubbliku

                  10.

                  Jinnota mill-Kontijiet Annwali Finali li numru residwu ta’ ħlasijiet marbuta mal-implimentazzjoni ta’ kuntratti żgħar għal studji/stħarriġ tekniċi esterni ma ġiex eżegwit minħabba l-konklużjoni tardiva tal-operazzjonijiet relevanti ta’ akkwist/kuntrattar, f’konformità mal-istat ta’ avvanz mal-proġetti konċernati tal-Programm ta’ Ħidma taċ-Ċentru;

         Il-prestazzjoni

                  11.

                  Jitlob liċ-Ċentru jqis debitament il-livell ta’ rappurtar fl-ippjanar tal-attivitajiet tiegħu; iħeġġeġ, b’mod partikolari, liċ-Ċentru biex jiżgura li l-Rapport ta’ Attività Annwali jkun jirrifletti realment il-Programm ta’ Ħidma Annwali u li l-ippjanar tar-riżorsi għall-attivitajiet (ABB) ikun allinjat mal-istruttura organizzattiva taċ-Ċentru biex jippermetti l-monitoraġġ tal-eżekuzzjoni tal-baġit;

                  12.

                  Jilqa’ t-tixrid permezz tal-web bħala parti effettiva u kosteffikaċi tal-istrateġija ġenerali ta’ komunikazzjoni u tal-attivitajiet ta’ informazzjoni taċ-Ċentru; barra minn hekk, jistieden liċ-Ċentru jipproponi elementi ta’ titjib li jsostnu, bl-appoġġ tarReitox, il-politika multilingwali taċ-Ċentru;

                  13.

                  Jinnota li d-diffikultajiet ekomomiċi fl-Unjoni Ewropea għandhom jingħelbu u għalhekk iħeġġeġ flessibbiltà mġedda, miżuri ta’ organizzazzjoni innovattivi u koordinament aħjar fost l-istituzzjonijiet u l-aġenziji tal-Unjoni u l-awtoritajiet nazzjonali;

                  14.

                  Jilqa’ l-kooperazzjoni mtejba bejn iċ-Ċentru u l-Proġett Ewropew ta’ Stħarriġ Skolastiku dwar l-Alkoħol u Drogi Oħrajn (ESPAD); jemmen li l-monitoraġġ tal-alkoħol, it-tabakk u ta’ imġiba li twassal għal dipendenzi li mhumiex relatati mas-sustanzi għandu jiġu inkluż bħala prijorità fl-Istrateġija tal-Unjoni dwar id-Drogi li jmiss.

         Valutazzjoni tar-Riskji

                  15.

                  Jinnota mir-Rapport Annwali ta’ Attivitajiet li ċ-Ċentru approva metodoloġija komprensiva għat-twettiq tal-identifikazzjoni u l-valutazzjoni tar-riskji bħala għodda għat-titjib tal-ġestjoni tar-riskji fi ħdan iċ-Ċentru; jitlob madankollu lill-Qorti tal-Awdituri biex tinforma lill-awtorità ta’ kwittanza dwar l-effikaċja tal-miżuri meħuda miċ-Ċentru; jitlob ukoll lill-IAS jivverifika debitament li r-reġistru ċentrali tar-riskji ġie stabbilit b’mod effettiv, f’konformità mar-rakkomandazzjoni u r-rekwiżiti tal-IAS kif stipulati fl-Istandards għall-Kontroll Intern taċ-Ċentru;

         Il-verifika interna

                  16.

                  Jirrikonoxxi li fl-2010 l-IAS wettaq awditjar tal-ġestjoni tal-outputs għall-komunikazzjoni esterna biex jivvaluta u jagħti assigurazzjoni dwar il-kontrolli interni applikabbli għall-outputs għall-komunikazzjoni esterna; jinnota b’mod partikolari li matul is-snin ħarġu diversi dokumenti strateġiċi li jkopru l-qasam tal-komunikazzjoni iżda dawn ma ġewx marbuta mal-Programm ta’ Ħidma Annwali 2010 u l-Programm ta’ Ħidma Multi-Annwali 2010-2012, u li ma ġie ppjanat l-ebda aġġornament perjodiku tal-gruppi fil-mira tul iċ-ċiklu tal-ħajja tad-dokumenti tal-ippjanar, minkejja li dan hu mitlub fl-Istrateġija tal-Komunikazzjoni taċ-Ċentru;

                  17.

                  F’dan ir-rigward iħeġġeġ liċ-Ċentru jorbot l-istrateġija tal-Komunikazzjoni ġejjiena tiegħu mad-dokumenti tal-ippjanar (multi)annwali tiegħu u li jirrieżamina l-ħtiġijiet tal-gruppi fil-mira;

                  18.

                  Jirrikonoxxi li ċ-Ċentru għadu jrid jimplimenta 5 rakkomandazzjonijiet “importanti ħafna” mill-awditjar tal-IAS dwar “ġestjoni tal-għotjiet” (magħmula fl-2009) u “L-Istat ta’ tħejjija għall-Bidla” (2008); jinsab imħasseb dwar il-fatt li għal 3 rakkomandazzjonijiet “importanti ħafna”, l-implimentazzjoni twalet lil hinn mid-data definita miċ-Ċentru fil-pjan ta’ azzjoni oriġinali tagħha; jinnota wkoll li rakkomandazzjoni waħda oħra ġiet rapportata bħala li ġiet implimentata miċ-Ċentru sa tmiem l-2010 u qed tistenna segwitu mill-IAS bil-għan li tkun konfermata l-implimentazzjoni effettiva tagħha; iħeġġeġ liċ-Ċentru, għaldaqstant, biex jieħu passi immedjati biex jirrimedja s-sitwazzjoni u jinforma lill-awtorità ta’ kwittanza dwar il-miżuri meħuda;

                  19.

                  Jinnota wkoll li rakkomandazzjoni dwar il-kontumaċja mal-Ftehim dwar l-Għoti ġiet miċħuda miċ-Ċentru; iħeġġeġ liċ-Ċentru, għaldaqstant, biex jispjega d-deċiżjoin tiegħu lill-awtorità ta’ kwittanza;

                  20.

                  Jagħti attenzjoni lir-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

                  21.

                  Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 366, 15.12.2011, p. 156.

         (2)  ĠU L 248, 16.9.2002, p. 1.

         (3)  ĠU L 376, 27.12.2006, p. 1.

         (4)  ĠU L 357, 31.12.2002, p. 72.

         (5)  ĠU L 250, 27.9.2011, p. 167.

         (6)  ĠU L 64, 12.3.2010, pp. 1056-1057.

         (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).

      ANNESS

         IR-RAKKOMANDAZZJONIJIET TAL-PARLAMENT EWROPEW FIS-SNIN PREĊEDENTI

                  Ċentru Ewropew għall-Monitoraġġ tad-Droga u d-Dipendenza fuq id-Droga

                  2006

                  2007

                  2008

                  2009

                  Il-prestazzjoni

                  Il-prinċipji baġitarji tal-annwalità u l-ispeċifikazzjoni ma kinux osservati b’mod strett: numru kbir ta’ trasferimenti ta’ approprjazzjonijiet bejn il-linji baġitarji u f’ħafna każijiet, id-dokumentazzjoni ġustifikattiva ma kinitx dettaljata biżżejjed

                  n.a.

                  Jistieden lill-Aġenzija tistabbilixxi objettivi SMART u indikaturi RACER, kif ukoll tagħmel dijagramma ta’ Gannt→biex tippromwovi approċċ orjentat lejn il-ksib tar-riżultati

                  Jitlob liċ-Ċentru jagħmel dijagramma ta’ Gantt bħala parti mill-programmazzjoni għall kull attività operattiva tiegħu

                  Ġestjoni baġitarja u finanzjarja

                  Ir-regoli tal-akkwist ma kinux implimentati b’mod strett

                  Iċ-Ċentru għandu nuqqas ta’ qbil man-Norveġja dwar il-kalkolu tal-kontribuzzjnoi finanzjarja tan-Norveġja għall-parteċipazzjoni tagħha fil-ħidma taċ-Ċentru. Iċ-Ċentru għandu jipprova jirrisolvi dan in-nuqqas ta’ qbil malajr kemm jista’ jkun għax dan għandu impatt fuq il-baġit u fuq id-dikjarazzjonijiet finanzjarji taċ-Ċentru (l-istima taċ-Ċentru hi EUR 80 000  ogħla minn dik tal-awtoritajiet Norveġiżi)

                  n.a.

                              —

                              Jitlob liċ-Ċentru jistabbilixxi struzzjonijiet u proċeduri adegwati għall-analiżi ta’ riporti potenzjali, u jtejjeb il-programmazzjoni u l-monitoraġġ tal-attivitajiet bl-għan li jnaqqas ir-riporti

                              —

                              Il-Qorti tal-Awdituri irrappurtat riporti ta’ EUR 339 000  mill-approprjazzjoni tal-2009 għal Titolu II Nefqa Amministrattiva (26 %)

                  Riżorsi Umani

                  n.a.

                  n.a.

                  n.a.

                  Jitlob liċ-Ċentru jiżgura implimentazzjoni konsistenti tal-proċedura approvata ta’ evalwazzjoni tal-persunal

                  Il-Verifika Interna

                  n.a.

                  n.a.

                  Jitlob liċ-Ċentru jissodisfa 26 mill-41 rakkomandazzjoni li saru mis-Servizz tal-Verifika Interna fl-2006: jiġifieri l-kontroll tal-kwalità tal-post il-ġdid, il-prekawzjonijiet kontra ħsara minħabba xi dħul ta’ ilma, pjan ta’ kontinwità tan-negozju u l-investiment fit-tagħmir; l-implimentazzjoni tal-istandards ta’ kontrol intern (promozzjoni tal-persunal, valutazzjoni tal-persunal, ġestjoni tar-riskji)

                              —

                              Jitlob liċ-Ċentru jinforma lill-awtorità ta’ kwittanza bil-progress li jsir dwar il-ġestjoni tar-riskji u l-analiżi annwali tar-riskji

                              —

                              Iħeġġeġ liċ-Ċentru jimplimenta bla dewmien 9 rakkomandazzjonijiet importanti ħafna u jinforma lill-awtorità ta’ kwittanza bil-progress li jkun sar


title: 2011/612/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2009#Riżoluzzjoni tal-Parlament Ewropew tal- 10 ta’ Mejju 2011 li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/246

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2009
   (2011/612/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta “Clean Sky” għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta “Clean Sky” għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (3), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0128/2011),

               1.

               Jagħti l-kwittanza lid-Direttur Eżekuttiv tal-Impriża Konġunta “Clean Sky” għall-implimentazzjoni tal-baġit tal-Impriża Konġunta għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Impriża Konġunta “Clean Sky”, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 342, 16.12.2010, p. 7.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2009
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta “Clean Sky” għas-sena finanzjarja 2009,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta “Clean Sky” għas-sena finanzjarja li spiċċat fil-31 ta’ Diċembru 2009, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),

                  —

                  wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (3), u b'mod partikolari l-Artikolu 11(4) tiegħu,

                  —

                  wara li kkunsidra r-Regoli Finanzjarji tal-Impriża Konġunta “Clean Sky”, adottati bid-deċiżjoni tal-Bord Governattiv tagħha fis-7 ta’ Novembru 2008,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0128/2011),

                  A.

                  billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li l-operazzjonijiet sottostanti huma legali u regolari,

                  B.

                  billi l-Impriża Konġunta “Clean Sky” ġiet stabbilita f'Diċembru 2007 biex taċċellera l-iżvilupp, il-validazzjoni u d-demonstrazzjoni ta’ teknoloġiji nodfa tat-trasport bl-ajru fl-UE sabiex jibdew jintuża kemm jista’ jkun malajr,

                  C.

                  billi l-Impriża Konġunta tinsab fil-fażi tagħha ta’ tnedija u kienet għadha ma stabbilixxietx bis-sħiħ il-kontrolli interni tagħha u s-sistemi tagħha ta’ informazzjoni finanzjarja sa tmiem l-2009;

         Implimentazzjoni tal-baġit

                  1.

                  Jinnota li l-baġit finali tal-Impriża Konġunta għall-2009 kien jinkludi EUR 91 000 000 f'approprjazzjonijiet għall-impenji u EUR 60 000 000 f'approprjazzjonijiet għall-ħlasijiet; jagħraf ukoll li r-rati ta’ użu għall-approprjazzjonijiet għall-impenji u għall-ħlasijiet kienu ta’ 98 % u ta'inqas minn 1 % rispettivament;

                  2.

                  Jirrikonoxxi li l-Impriża Konġunta għadha fil-perjodu tal-bidu; huwa mħasseb, madankollu, minħabba li l-attivitajiet ta’ riċerka prefinanzjati mill-Kummissjoni fl-2008 f'isem l-Impriża Konġunta ma ġewx implimentati b'mod sħiħ matul l-2009 u li, b'riżultat tad-dewmien fil-proġetti, intużaw biss EUR 8 700 000 jew 65 % mill-prefinanzjament ta’ EUR 13 600 000;

                  3.

                  Huwa partikolarment imħasseb minħabba li l-adozzjoni, l-istruttura u l-preżentazzjoni tal-baġit approvat tal-Impriża Konġunta għall-2009 ma kinux konformi mar-Regolament (KE) Nru 71/2008 li jistabbilixxi l-Impriża Konġunta “Clean Sky”, jew mar-Regoli Finanzjarji tal-Impriża Koġunta; iħeġġeġ, għalhekk, lill-Impriża Konġunta biex tirrimedja malajr dan in-nuqqas serju;

         Kontribuzzjonijiet tal-membri

                  4.

                  Jistieden lill-Impriża Konġunta tarmonizza l-preżentazzjoni tal-kontribuzzjonijiet tal-membri fil-kontijiet skont il-gwida tal-Kummissjoni;

                  5.

                  Jistieden lill-Impriża Konġunta tkompli tiżviluppa dispożizzjonijiet dwar is-sħubiha u l-kofinanzjament u, b'mod partikolari, dwar:

                              —

                              l-arranġament għall-adeżjoni ta’ membri ġodda,

                              —

                              il-kontribuzzjonijiet in natura mill-membri,

                              —

                              it-termini u l-kundizzjonijiet li skonthom l-Impriża Konġunta tista’ tivverifika l-kontribuzzjonijiet tal-membri,

                              —

                              il-kondizzjonijiet li skonthom il-Bord Governattiv jista’ japprova l-kofinanzjament;

         Sistemi ta’ kontroll intern

                  6.

                  Iħeġġeġ lill-Impriża Konġunta tlesti l-implimentazzjoni tas-sistemi tagħha ta’ kontroll intern u ta’ informazzjoni finanzjarja;

                  7.

                  Jitlob lill-Impriża Konġunta, barra minn hekk, tinkludi fir-Regoli Finanzjarji tagħha referenza speċifika għas-setgħat tas-Servizz tal-Verifika Interna (IAS) bħala l-Awditur Intern tagħha, abbażi tad-dispożizzjoni stabbilita fir-Regolament Finanzjarju ta’ Qafas għall-entitajiet tal-Komunità;

                  8.

                  Iqis, b'mod partikolari, li r-rwol tal-IAS bħala Awditur Intern għandu jkun li jagħti parir lill-Impriża Konġunta dwar kif għandha tittratta r-riskji, billi jagħti opinjonijiet indipendenti dwar il-kwalità tas-sistemi ta’ amministrazzjoni u ta’ kontroll u billi toħroġ rakkomandazzjonijiet għat-titjib tal-kundizzjonijiet tal-implimentazzjoni tal-operazzjonijiet u għall-promozzjoni ta’ amministrazzjoni finanzjarja soda; iqis li huwa essenzjali li l-Impriża Konġunta tippreżenta rapport lill-awtorità tal-kwittanza, li jkun imħejji mid-direttur tagħha u li jiġbor fil-qosor l-għadd u t-tip ta’ verifiki interni li jkunu saru mill-Awditur Intern, ir-rakkomandazzjonijiet li jkunu saru u l-azzjonijiet li jkunu ttieħdu rigward dawn ir-rakkomandazzjonijiet;

                  9.

                  Huwa tal-fehma li, minħabba d-daqs tal-baġit tagħha u l-kumplessità tal-kompiti fdati lilha, l-Impriża Konġunta għandha tistabbilixxi kumitat ta’ verifika, li jkun jirrapporta direttament lill-Bord Governattiv;

         Nuqqas ta’ ftehim ospitanti

                  10.

                  Iħeġġeġ lill-Impriża Konġunta tikkonkludi malajr ftehim ospitanti mal-Belġju dwar l-uffiċji, il-privileġġi, l-immunitajiet u appoġġ ieħor li għandhom jiġu pprovduti mill-Belġju lill-Impriża Konġunta kif previst skont ir-Regolament (KE) Nru 71/2008.

         (1)  ĠU C 342, 16.12.2010, p. 7.

         (2)  ĠU L 248, 16.9.2002, p. 1.

         (3)  ĠU L 30, 4.2.2008, p. 1.

         (4)  ĠU L 357, 31.12.2002, p. 72.


title: 2011/433/UE: Deċiżjoni tal-Kunsill tat- 12 ta’ Lulju 2011 dwar l-iffirmar u l-konklużjoni tal-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea#Ftehim Monetarju bejn l-Unjoni Ewropea u r-Repubblika Franċiża dwar iż-żamma tal-euro f’Saint-Barthélemy wara l-modifikazzjoni fl-istatus tagħha fir-rigward tal-Unjoni Ewropea

text:
               20.7.2011

               MT

               Il-Ġurnal Uffiċjali tal-Unjoni Ewropea

               L 189/1

         DEĊIŻJONI TAL-KUNSILL
   tat-12 ta’ Lulju 2011
   dwar l-iffirmar u l-konklużjoni tal-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea
   (2011/433/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari, l-Artikolu 219(3) tiegħu,
   Wara li kkunsidra d-Deċiżjoni tal-Kunsill tat-13 ta’ April 2011 dwar l-arranġamenti għall-innegozjar ta’ Ftehim Monetarju mar-Repubblika Franċiża, li taġixxi għall-benefiċċju tal-kollettività extra-Ewropea Franċiża ta’ Saint-Barthélemy u b’mod partikolari l-Artikolu 4 tagħha,
   Wara li kkunsidra l-proposta tal-Kummissjoni Ewropea,
   Wara li kkunsidra l-opinjoni tal-Bank Ċentrali Ewropew,
   Billi:

               (1)

               Bid-Deċiżjoni tal-Kunsill Ewropew Nru 2010/718/UE tad-29 ta’ Ottubru 2010 li timmodifika l-istatus tal-gżira ta’ Saint-Barthélemy fir-rigward tal-Unjoni Ewropea (1) il-gżira ta’ Saint-Barthélemy ma tibqax reġjun ultraperiferiku tal-Unjoni b’effett mill-1 ta’ Jannar 2012 biex b’hekk tikseb l-istatus ta’ pajjiż jew ta’ territorju extra-Ewropew kif imsemmi fir-raba’ Parti tat-Trattat minn dik id-data. Ir-Repubblika Franċiża impenjat ruħha li tikkonkludi l-ftehimiet neċessarji biex tiżgura li jiġu ppreservati l-interessi tal-Unjoni meta sseħħ din il-bidla.

               (2)

               Ir-Repubblika Franċiża infurmat lill-istituzzjonijiet tal-Unjoni dwar l-intenzjoni tagħha li żżomm l-euro bħala l-unika munita f’Saint-Barthélemy. Għaldaqstant għandu jiġi konkluż ftehim monetarju.

               (3)

               Fit-13 ta’ April 2011, il-Kunsill awtorizza lill-Kummissjoni biex tinnegozja mar-Repubblika Franċiża, filwaqt li din tal-aħħar taġixxi fl-interess tal-kollettività Franċiża extra-Ewropea ta’ Saint-Barthélemy, u sabiex tassoċja b’mod sħiħ lill-Bank Ċentrali Ewropew man-negozjati u sabiex tfittex il-ftehim tiegħu dwar kwistjonijiet li jaqgħu fl-oqsma ta’ kompetenzi tiegħu, bil-għan li jiġi konkluż ftehim monetarju. Fit-30 ta’ Mejju 2011, ġie inizjalat il-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea (“il-Ftehim”).

               (4)

               Il-Ftehim għandu jiġi ffirmat u konkluż kif xieraq,

         ADOTTA DIN ID-DEĊIŻJONI:
   Artikolu 1
   1.   L-iffirmar tal-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea (“il-Ftehim”) huwa approvat f’isem l-Unjoni.
   2.   It-test tal-Ftehim jinsab mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar il-persuna/i bis-setgħa biex tiffirma/jiffirmaw il-Ftehim sabiex tintrabat l-Unjoni.
   Artikolu 3
   Il-President tal-Kunsill għandu, f’isem l-Unjoni, jagħti n-notifikazzjoni prevista fl-Artikolu 11 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta’ Lulju 2011.

            Għall-Kunsill

            Il-President

         J. VINCENT-ROSTOWSKI

      (1)  ĠU L 325, 9.12.2010, p. 4.

      TRADUZZJONI
      FTEHIM MONETARJU
      bejn l-Unjoni Ewropea u r-Repubblika Franċiża dwar iż-żamma tal-euro f’Saint-Barthélemy wara l-modifikazzjoni fl-istatus tagħha fir-rigward tal-Unjoni Ewropea
      L-UNJONI EWROPEA, rappreżentata mill-Kummissjoni Ewropea,
      u
      IR-REPUBBLIKA FRANĊIŻA, li taġixxi fl-interess ta’ Saint-Barthélemy,
      Billi:

                  (1)

                  Saint-Barthélemy hija parti integrali mir-Repubblika Franċiża iżda mhux se tibqa’ parti mill-Unjoni Ewropea mill-1 ta’ Jannar 2012, skont id-Deċiżjoni tal-Kunsill Ewropew 2010/718/UE tad-29 ta’ Ottubru 2010 li timmodifika l-istatus fir-rigward tal-Unjoni Ewropea tal-gżira ta’ Saint-Barthélemy (1);

                  (2)

                  Ir-Repubblika Franċiża tixtieq li Saint-Barthélemy żżomm l-istess munita bħal dik fi Franza metropolitana u għaldaqstant, fit-territorju ta’ Saint-Barthélemy, se tkompli tagħti status ta’ valuta legali esklużivament lill-karti tal-flus u l-muniti tal-euro maħruġa mill-Eurosistema u mill-Istati Membri li adottaw l-euro;

                  (3)

                  Huwa meħtieġ li f’Saint-Barthélemy tiġi żgurata l-kontinwità tal-applikazzjoni tad-dispożizzjonijiet tal-liġi tal-Unjoni Ewropea, attwali u tal-futur, neċessarji għall-funzjonament tal-Unjoni Ekonomika u Monetarja, sabiex b’mod partikolari, tiżgura l-unità tal-politika monetarja tal-Eurosistema, tagħmel il-kundizzjonijiet tal-kompetizzjoni ugwali bejn l-istabbilimenti finanzjarji fiż-żona euro, u tipprevjeni l-frodi u l-falsifikazzjoni tal-mezzi ta’ ħlas bi flus kontanti jew le u l-ħasil ta’ flus;

                  (4)

                  Dan il-Ftehim huwa konkluż ma’ Stat Membru li jaġixxi fl-interess ta’ entità mhux sovrana u, għal dan il-għan, ma jipprovdix għad-dritt tal-istampar tal-flus (mint coinage). Il-munita u l-liġi bankarja u finanzjarja jaqgħu taħt il-kompetenzi tal-Istat Franċiż. Fil-kwistjonijiet relatati mal-funzjonament tajjeb tal-Unjoni Ekonomika u Monetarja, id-dispożizzjonijiet leġiżlattivi u regolatorji tal-liġi Franċiża japplikaw awtomatikament għal Saint-Barthélemy skont l-istatus tagħha.

            QABLU DWAR ID-DISPOŻIZZJONIJIET LI ĠEJJIN:
      Artikolu 1
      L-euro għandha tibqa’ l-munita ta’ Saint-Barthélemy.
      Artikolu 2
      Ir-Repubblika Franċiża se tibqa’ tagħti status ta’ valuta legali lill-karti tal-flus u lill-muniti tal-euro f’ Saint-Barthélemy.
      Artikolu 3
      1.   Ir-Repubblika Franċiża f’Saint-Barthélemy se tkompli tapplika l-atti legali u r-regoli tal-Unjoni Ewropea neċessarji għall-funzjonament tal-Unjoni Ekonomika u Monetarja fl-oqsma li ġejjin:

                  (a)

                  Il-karti tal-flus u l-muniti tal-euro;

                  (b)

                  Il-prevenzjoni tal-frodi u l-falsifikazzjoni tal-mezzi ta’ ħlas bi flus kontanti jew b’mezzi oħrajn;

                  (c)

                  Il-midalji u t-towkins;

                  (d)

                  Il-miżuri neċessarji għall-użu tal-euro bħala munita unika adottati skont l-Artikolu 133 tat-Trattat dwar il-Funzjonament tal-Unjoni Ewropea;

                  (e)

                  Il-leġiżlazzjoni bankarja u finanzjarja, inkluż l-atti legali adottati mill-Bank Ċentrali Ewropew;

                  (f)

                  Il-prevenzjoni tal-ħasil ta’ flus;

                  (g)

                  L-obbligi ta’ komunikazzjoni tal-informazzjoni f’forma statistika stabbilita mill-Eurosistema.

            2.   Ir-Repubblika Franċiża għandha timpenja ruħha li tikkoopera b’mod sħiħ mal-Europol fit-territorju ta’ Saint-Barthélemy fir-rigward tal-prevenzjoni tal-frodi u l-falsifikazzjoni tal-mezzi ta’ ħlas kif ukoll tal-prevenzjoni u l-ġlieda kontra l-ħasil tal-flus.
      Artikolu 4
      Il-miżuri li ttieħdu mill-awtoritajiet Franċiżi kompetenti sabiex jittrasponu l-atti adottati mill-Unjoni Ewropea — inkluż dawk tal-Bank Ċentrali Ewropew — fl-oqsma msemmija fl-Artikolu 3(1) għandhom japplikaw b’mod awtomatiku u bl-istess kundizzjonijiet f’Saint-Barthélemy.
      Artikolu 5
      L-atti tal-Unjoni Ewropea adottati fl-oqsma msemmija fl-Artikolu 3(1) — inklużi dawk tal-Bank Ċentrali Ewropew — u li huma applikabbli direttament fl-Istati Membri, għandhom japplikaw b’mod awtomatiku u bl-istess kundizzjonijiet f’Saint-Barthélemy.
      Artikolu 6
      L-istituzzjonijiet ta’ kreditu u, jekk applikabbli, l-istituzzjonijiet finanzjarji oħrajn awtorizzati li jwettqu l-attivitajiet tagħhom f’Saint-Barthélemy għandu jkollhom aċċess għas-sistemi interbankarji ta’ saldu u ta’ ħlas u għas-sistemi ta’ saldu tat-titoli fiż-żona euro bl-istess kundizzjonijiet bħal dawk applikabbli fl-istituzzjonijiet fi Franza metropolitana.
      Artikolu 7
      Ir-Repubblika Franċiża kull sentejn għandha tippreżenta lill-Kummissjoni u lill-Bank Ċentrali Ewropew rapport dwar l-applikazzjoni tal-atti legali u r-regoli tal-Unjoni Ewropea koperti minn dan il-Ftehim f’Saint-Barthélemy. Dan ir-rapport għandu jinkludi b’mod partikolari lista tal-atti tal-Unjoni Ewropea li huma applikabbli b’mod dirett, inklużi dawk tal-Bank Ċentrali Ewropew li huma applikabbli b’mod awtomatiku f’Saint-Barthélemy skont l-Artikolu 5. L-ewwel rapport għandu jkun ippreżentat qabel tmiem l-2012.
      Artikolu 8
      1.   Għandu jissejjaħ kumitat konġunt skont il-bżonn. Huwa għandu jkun ippresedut mill-Kummissjoni u magħmul mir-rappreżentanti tal-Unjoni Ewropea u tar-Repubblika Franċiża.
      2.   Id-delegazzjoni tal-Unjoni Ewropea hija ppreseduta mill-Kummissjoni u tinkludi rappreżentanti mill-Bank Ċentrali Ewropew.
      3.   Il-kumitat konġunt għandu jiltaqa’ jekk dan ikun mitlub minn wieħed mill-membri tad-delegazzjoni tal-Unjoni Ewropea jew tar-Repubblika Franċiża sabiex tiġi analizzata kwalunkwe problema li jista’ jkun hemm minħabba l-applikazzjoni ta’ din il-konvenzjoni.
      Artikolu 9
      Il-Qorti tal-Ġustizzja tal-Unjoni Ewropea għandu jkollha l-kompetenza esklużiva biex issolvi t-tilwim kollu li jista’ jirriżulta bejn il-partijiet minħabba l-applikazzjoni ta’ dan il-Ftehim u li ma jkunx seta’ jiġi solvut fi ħdan il-kumitat konġunt.
      Artikolu 10
      L-Unjoni Ewropea jew ir-Repubblika Franċiża jistgħu jtemmu dan il-Ftehim jekk issir notifikazzjoni sa sena qabel.
      Artikolu 11
      Dan il-Ftehim għandu jidħol fis-seħħ fl-1 ta’ Jannar 2012, wara li l-partijiet ikunu nnotifikaw lil xulxin bit-tlestija tal-proċeduri ta’ ratifika tagħhom stess.
      Artikolu 12
      Dan il-Ftehim huwa stabbilit f’żewġ kopji, bil-lingwa Franċiża u dik Ingliża, biż-żewġ testi jkunu ugwalment awtentiċi.

         Magħmul fi Brussell, fit-tnax-il jum ta’ Lulju tas-sena elfejn u ħdax.

               Għall-Unjoni Ewropea

               Għar-Repubblika Franċiża

         (1)  ĠU L 325, 9.12.2010, p. 4.